Fil-25 ta' Mejju fl-UE bdew japplikaw regoli ġodda li jipproteġu d-data online tal-Ewropej u li jissemplifikaw ir-regoli għall-kumpaniji li jkollhom x'jaqsmu mal-informazzjoni personali. Ir-riċerka turi li 15 % biss tan-nies iħoss li għandhom il-kontroll totali tal-informazzjoni li jagħtu online. Ir-Regolament Ġenerali dwar il-Protezzjoni tad-Data (GDPR) il-ġdid, li daħal fis-seħħ fil-25 ta' Mejju 2018, se jgħin biex titranġa s-sitwazzjoni. Ir-Regolament jagħti lill-konsumaturi aktar setgħa fejn tidħol il-preżenza diġitali tagħhom, inklużi d-dritt li jiġu infurmati dwar il-mod kif id-data tagħhom tintuża u d-dritt li jitħassar il-kontenut li ma jixtiqux jibqa' viżibbli online. Peress li qiegħed jikber in-numru ta' kumpaniji li jużaw id-data li nagħtu għal skopijiet kummerċjali, il-GDPR jimmira li jtejjeb is-sitwazzjoni kemm għall-impriżi kif ukoll għall-persuni. Il-konsumaturi se jkollhom aktar kontroll, imma l-kumpaniji wkoll se jkunu jistgħu jsegwu linji gwida aktar ċari. Il-valur tal-privatezza Minkejja li l-Ewropej laqgħu l-opportunitajiet li offrewlhom il-pjattaformi online, il-privatezza tibqa' tħassibhom mhux ftit. L-Ewroparlamentari Ġermaniż tal-Ħodor/AĦE , li kien kruċjali biex il-leġiżlazzjoni tiġi adottata fil-Parlament fl-2016 , qal: "Il-valur tal-privatezza ma naqasx u speċjalment mhux fost iż-żgħażagħ. Huma jifhmu l-importanza tal-privatezza tad-data għaliex tant huma konnessi ma' ħafna nies li jħossu l-bżonn li jkunu aktar b'saħħithom f'dawk li huma l-privatezza u l-kontroll tad-data. Il-GDPR jagħmilhielhom aktar faċli." Il-bżonn ta' regolament bħal dan sar saħansitra aktar ċar wara li nibtu rapporti li Cambridge Analytica, kumpanija ta' konsulenza politika b'sede fir-Renju Unit, kisbet data dwar 87 miljun utent ta' Facebook mingħajr il-kunsens tagħhom. L-iskandlu kien is-suġġett ta' diskussjoni fil-Parlament Ewropew u kien ir-raġuni għaliex is-CEO ta' Facebook, Mark Zuckerberg, ġie fil-Parlament fit-22 ta' Mejju biex jispjega kif il-kumpanija se tikkonforma mar-regoli l-ġodda Aktar kontroll, trasparenza u responsabbiltà Ħafna nies irċevew ammont kbir ta' e-mails minn impriżi li talbuhom il-permess li jipproċessaw id-data personali. Dan għaliex ir-regoli huma maħsuba biex jagħtu aktar trasparenza, aspett enfasizzat minn Zuckerberg fil-Parlament. "Fil-qalba tal-GDPR hemm tliet prinċipji importanti: kontroll, trasparenza u responsabbiltà. Minn dejjem nikkondividu l-prinċipji li nagħtu lill-persuni l-kontroll ta' liema informazzjoni jikkondividu u ma' min jagħmlu dan. Issa se nagħmlu pass ieħor biex nikkonformaw ma' dawn ir-regoli ġodda u severi. Lil kull min juża Facebook fid-dinja kollha se jkunulu disponibbli l-istess kontroll u l-istess settings" Albrecht huwa konvint li bosta kumpaniji se jagħmlu pass 'il quddiem u se jimplimentaw ir-regoli l-ġodda fid-dinja kollha, kif wiegħed li jagħmel Facebook. Ħafna kumpaniji diġà qegħdin fit-triq it-tajba biex jadottaw il-GDPR bħala standard tagħhom għaliex imbagħad isir anki aktar sempliċi għalihom. Li tikkonforma mal-istandards ogħla Ewropej ifisser ma jkollhomx problemi fil-futur f'dik li hi l-protezzjoni tad-data fid-dinja kollha kemm hi" spjega f' intervista f'kollegament dirett fuq Facebook Għal aktar informazzjoni dwar ir-regoli l-ġodda aqra l- istqarrija għall-istampa u ara l-filmat t'hawn fuq. isem u kunjum indirizz tar-residenza indirizz elettroniku bħal isem.kunjum@kumpanija.com numru ta' dokument ta' identifikazzjoni data tal-pożizzjoni (pereżempju l-funzjoni relatata mad-data tal-pożizzjoni fi smartphone) indirizz tal-protokoll tal-internet (IP) identifikatur għar-reklamar tat-telefon tiegħek informazzjoni miżmuma minn sptar jew tabib li jkun fiha elementi li jkunu jistgħu jidentifikaw persuna b'mod inekwivokabbli Għal aktar informazzjoni Briefing: Il-GDPR isir operattiv Il-Kummissjoni Ewropea: Ir-regoli għall-protezzjoni tad-data personali ġewwa u barra l-UE 10 suġġerimenti biex tħares il-privatezza tiegħek Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF